Melodi Grand Prix 2023

Melodi Grand Prix 2023 er den 61. utgaven av Melodi Grand Prix, Norges nasjonale uttak til Eurovision Song Contest. Vinneren får representere Norge i Eurovision Song Contest 2023 i Liverpool i Storbritannia.
Konkurransen arrangeres av NRK og består av tre delfinaler i Oslo i januar 2023 og en finale i Trondheim lørdag 4. februar 2023. Til sammen deltar 21 sanger, fordelt på syv sanger i hver delfinale. Fra hver delfinale har seerne stemt frem tre bidrag til finalen. I finalen deltar ni bidrag, og vinneren kåres av seerne og en internasjonal fagjury.
Delfinalene ble avholdt i Screen Studios Nydalen lørdag 14., 21. og 28. januar, mens finalen sendes direkte fra Trondheim Spektrum lørdag 4. februar. Programledere for sendingene er radioprofil Arian Engebø og musiker og låtskriver Stian «Staysman» Thorbjørnsen.


== Bakgrunn ==
En måned etter Eurovision Song Contest 2022 åpnet NRK for innsending av bidrag til den norske konkurransen i 2023. Fristen for å sende inn bidrag var 18. september 2022.Konkurransen var åpen for alle låtskrivere, men hver låtskriver kunne maksimalt sende inn tre låter. De innsendte bidragene burde også ha minst én norsk bidragsyter for å «prioritere og fremme norsk musikkliv». I tillegg til den åpne konkurransen, kikket konkurranseredaksjonen også etter potensielle bidrag gjennom målrettede søk og direkte dialog med den norske musikkbransjen. Det ble også arrangert egne låtskriversamlinger der målet var å produsere låter til konkurransen.NRKs jury valgte ut deltakerlåtene i november 2022. Til sammen deltar 21 låter, fordelt på tre delfinaler. Deltakerne ble offentliggjort under en pressekonferanse i Oslo onsdag 4. januar, og låtene til hver delfinale slippes mandagen i den respektive delfinale-uken.


== Format ==
Konkurransen består som årene i forveien, av flere delfinaler i forkant av finalen. I 2023 er imidlertid arrangementet strammet inn og gjort mer kompakt. Sistesjanse-runden er borte, og antall delfinaler ble redusert til tre. Samtidig er det ingen forhåndskvalifiserte finalister, og NRK har fjernet duellordningen i delfinalene.Seerne stemte frem tre bidrag fra hver delfinale, slik at det er ni bidrag i finalen. I finalen avgjøres resultatet av stemmene fra seerne og ti internasjonale jurygrupper med fem bransjefolk i hver. De ti juryene kommer fra forskjellige land og står for 50 prosent av resultatet. Publikumsstemmene teller de resterende 50 prosentene. Vinneren av konkurransen blir Norges bidrag i Eurovision Song Contest 2023 i Liverpool i mai.


=== Sendingene ===
Delfinalene ble sendt henholdsvis lørdag 14., 21. og 28. januar 2023 direkte fra Screen Studios i Nydalen i Oslo. Finalen finner sted i Trondheim Spektrum lørdag 4. februar 2023, den samme arenaen som huset finalen i 2020. Dette er andre gang Trondheim er vertsby for en finale, og det er fjerde gang i Melodi Grand Prix-historien at finalen arrangeres utenfor Oslo-området. NRK er arrangør for konkurransen, og de fire sendingene overføres direkte på NRK1 og NRK TV. Finalen sendes også på NRK P1.  


=== Programledere ===
De fire sendingene ledes av radioprofil Arian Engebø og musiker og låtskriver Stian «Staysman» Thorbjørnsen. Begge debuterer som programledere for Melodi Grand Prix, men Thorbjørnsen har deltatt som artist to ganger: i 2015 som del av duoen Staysman & Lazz med låten «En godt stekt pizza», og i 2021 som del av gruppen Landeveiens helter med låten «Alt det der».


== Deltakere ==
Oversikt over deltakerne i Melodi Grand Prix 2023, listet i alfabetisk rekkefølge etter fornavn eller artistnavn:


== Resultater ==


=== Finalen ===
Finalen avholdes i Trondheim Spektrum lørdag 4. februar og overføres direkte på NRK1, NRK P1 og NRK TV klokken 19.50–22.20. Ni melodier deltar – de tre låtene med flest seerstemmer fra hver av de tre delfinalene. De ni deltakerne skal opptre én gang, deretter åpner stemmevinduet. Seerne og lytterne stemmer via nrk.no, som i semifinalene. Deretter starter avstemningen. Først skal de ti internasjonale fagjuryene avgi sine stemmer, deretter avsløres folkets poeng bidrag for bidrag, slik det gjøres i Eurovision Song Contest. Gullfinalen fjernes, og for første gang siden 1999 blir det kun én avstemningsrunde i finalen. Vinneren er den som får flest poeng. Under er deltakerne i startrekkefølgen.


==== Detaljert resultat og avstemning i finalen ====
Resultatet i finalen avgjøres av seernes og lytternes nettstemmer, sammen med stemmene fra ti internasjonale fagjuryer. Folkestemmene og jurystemmene teller 50 prosent hver. Hver fagjury har fem medlemmer. Detaljert informasjon om poengskala og hvilke land som stemmer, blir klart kort før finalen. Jurymedlemmene avsløres etter finalen.


=== Delfinalene ===
I forkant av finalen arrangerte NRK tre delfinaler, hver med syv deltakere. Fra hver delfinale gikk tre av låtene videre til finalen.


==== Delfinale 1 ====
Delfinalen ble arrangert i Screen Studios i Nydalen i Oslo lørdag 14. januar 2023 klokken 19.53–21.23. Seerne stemte frem tre av låtene til finalen. Under er deltakerne listet etter startrekkefølgen:


==== Delfinale 2 ====
Delfinalen ble arrangert i Screen Studios i Nydalen i Oslo lørdag 21. januar 2023 klokken 19.52–21.18. Seerne stemte frem tre av låtene til finalen. Under er deltakerne listet etter startrekkefølgen:


==== Delfinale 3 ====
Delfinalen ble arrangert i Screen Studios i Nydalen i Oslo lørdag 28. januar 2023 klokken 19.52–21.20. Seerne stemte frem tre av låtene til finalen. Under er deltakerne listet etter startrekkefølgen:


== Tilbakevendende artister ==
Flere av deltakerne i 2023 har deltatt i konkurransen tidligere:


== Hendelser ==


=== Bruk av autotune ===
Dette året har NRK for første gang tatt i bruk autotune i Melodi Grand Prix. Autotune er et digitalt verktøy som korrigerer toner fra instrumenter og stemmer, slik at de treffer den riktige tonehøyden. Dersom en artist synger feil tone, vil autotune justere tonen til den riktige tonen. Konkurransesjef Stig Karlsen sa til avisen VG og NRK at MGP er en av få musikkproduksjoner på fjernsyn som ikke bruker teknologien: «Publikum forventer en profesjonell lydopplevelse på TV. Da må vi følge etter», sa Karlsen til NRK. Autotune er ikke tillatt i Eurovision Song Contest, men Karlsen sto likevel fast på NRKs avgjørelse om å innføre autotune i den norske konkurransen og la til: at det derfor er «helt essensielt at artistene vi plukker ut til MGP, leverer på høyt nivå, også uten tuning». Beslutningen ble møtt med skepsis og kritikk fra presse og fans, som mente NRK «sminker bruden for mye».


== Seertall ==
Antall seere på NRK1 og NRK TV. Tallene er hentet fra Norges offisielle tv-måling, TVOV-undersøkelsen, av Kantar.


== Listeplasseringer ==
Oversikt over deltakerlåtene med plassering på Norges offisielle singelliste. Listen er oppdatert per uke 4 i 2023:


== Noter ==


== Se også ==
Melodi Grand Prix
Eurovision Song Contest 2023


== Referanser ==